Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Cristina Ibarrola Guillén andreak egindako galderaren erantzuna, Foru Diputazioak emana, asintomatikoengan COVID-19aren infekzioa detektatzeko edo/eta antigorputzen detekziorako baheketari buruzkoa. Galdera 2020ko abenduaren 18ko 144. Nafarroako Parlamentuko Aldizkari Ofizialean argitaratu zen.

Iruñean, 2021eko urtarrilaren 29an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Cristina Ibarrola andreak idatzizko galdera aurkeztu du (10-20-PES-00351), zeinaren bidez “informazioa eskatzen baitu egoitzetan bizikideen baheketak egiteari buruz”. Hona Nafarroako Gobernuko Osasuneko kontseilariak horri buruz eman beharreko informazioa:

Orain arte eremu soziosanitarioan pazienteengan egin diren baheketek 5.301 pertsonari eragin diete guztira, eta guztira 11.086 proba egin dira, Elisak zein PCRak. Gainerako informazioa eskatzeko, mesedez, informazio-eskariaren formatuaren bidez bidera ezazue, taula horiek zifra eta datu xehatuekin erantsi ahal izateko.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2021eko urtarrilaren 26an

Osasuneko kontseilaria: Santos Induráin Orduna